OVERBELASTET: Kongen er sykmeldt. Foto: Ole Martin Wold

Kongen er sykmeldt

Kong Harald er sykmeldt ut uken på grunn av overbelastning og smerter i den ene foten, melder slottet på sin nettside.

Oppdatert 25. april 2018

Artikkelen er over to år gammel

I den tiden Hans Majestet Kongen er syk vil kronprins Haakon være regent i henhold til Grunnlovens § 41.

I morgen skulle kong Harald skulle vært sammen med dronning Sonja på en mottakelse for nordmenn som får Kongens Fortjenstmedalje på slottet.

Der kommer dronningen nå til å stille alene, siden kronprinsparet er på offiselt besøk i Latvia.

Statsråd

Fredager mottar kongen statsministeren i fast audiens på slottet før statsråd.

Både kronprinsen og kongen skulle vært med på dette denne fredagen, men nå blir det kronprinsen alene.

Kronprinsparet kommer hjem fra sin reise i de baltiske stater torsdag kveld.

STATSRÅD: Denne uken vil Kronprins Haakon lede statsråd alene. Ved denne anledningen - regjeringsskifte i 2013 - var både konge og kronprins med. Foto: Poppe, Cornelius / NTB scanpix

Sist kong Harald var innlagt på Rikshospitalet, var i november i fjor. Da var han sykmeldt på grunn av en infeksjon. Han kom imidlertid for til hektene igjen, og var ute av sykehuset etter tre dager.

Kong Harald fylte 81 år i februar. Etter fjorårets store markeringer av kongeparets 80-årsdager, var det en rolig privat feiring i år.

Publisert: 25.04.18 kl. 16:07 Oppdatert: 25.04.18 kl. 16:42

Les også